《高邮》
明代·孙蕡

山日未出烟渺茫，高邮放船催下江。摇橹唱歌白鹞子，过湖打鼓黄头郎。

鸟拖云叶低贴水，鱼噀浪花高接窗。微官所得几何计，吟鬓四十今苍苍。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。